Ritratt: Miguela Xuereb .td_uid_2_60437edfa6bc1_rand.td-a-rec-img{text-align:left}.td_uid_2_60437edfa6bc1_rand.td-a-rec-img img{margin:0 auto 0 0} Kultant lill-Prim Minisru ta' min ifakkru li mhux kulħadd bħall-imzazen li hemm fil-baħar. Mhux kulħadd jemmen dak li jgħidu l-ONE, il-PBS u l-esponenti tal-Gvern daqs jew iktar mill-Evanġelju . Kieku kulħadd jemmen lill-Prim u lil sħabu, f'Novembru u Diċembru 2019 kulħadd kien joqgħod għas-sħana tal-heater jitpaxxa bil-programmi ta' Stagno Navarra. Iżda matul dawk il-ġimgħat kesħin, minflok xegħlu xemgħa għal Invictus, ħafna Maltin irħewla lejn it-toroq tal-kapitali u għajtu, saffru u pprotestaw sakemm il-vuċi ma tathomx aktar. Qatt tinsa, Prim Ministru, li inti la dakinhar u lanqas qabel ma kont fuq in-naħa tas-sewwa. Int, bħal sħabek, għamilt minn kollox biex tbellgħalna l-gideb li ħmejtu għall-imzazen. Tinsa qatt, Robert Abela, li kieku dak iż-żmien kulħadd emmen lil Robert Abela, kieku Robert Abela ma kienx ikollu ċ-ċans isir Prim Ministru. Kieku Robert Abela għadu l-konsulent tal-Prim Ministru champion tad-dinja li kellna. Kieku Robert Abela la se jiddeċiedi meta ssir l-elezzjoni u lanqas f'liema xahar se niġru, niġġoggjaw, nippassiġġaw jew nitkaxkru. Kieku Robert Abela għadu jagħti l-pariri lil Invictus waqt li b'idu l-leminija jkun qed jibgħat xi messaġġ lil Yorgen Fenech u bix-xellugija jkun qed iżomm xi tazza Petrus lesta għat-tleglig. .td_uid_3_60437edfa6dbd_rand.td-a-rec-img{text-align:left}.td_uid_3_60437edfa6dbd_rand.td-a-rec-img img{margin:0 auto 0 0}